Komission direktiivi 95/3/EY, annettu 14 päivänä helmikuuta 1995, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta



Virallinen lehti nro L 041 , 23/02/1995 s. 0044 - 0053



KOMISSION DIREKTIIVI 95/3/EY, annettu 14 päivänä helmikuuta 1995, elintarvikkeiden kanssa kosketuksiin joutuvista muovisista tarvikkeista annetun direktiivin 90/128/ETY muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/109/ETY (1) ja erityisesti sen 3 artiklan, on kuullut elintarvikealan tiedekomiteaa, sekä katsoo, että tässä direktiivissä suunnitellut yhteisön toimenpiteet ovat paitsi tarpeellisia myös välttämättömiä sisämarkkinoiden tavoitteiden saavuttamiseksi; jäsenvaltiot eivät voi saavuttaa näitä tavoitteita yksinään, ja lisäksi näiden tavoitteiden saavuttamisesta yhteisön tasolla säädetään jo direktiivissä 89/109/ETY, komission direktiivissä 90/128/ETY (2), sellaisena kuin se on viimeksi muutettuna direktiivillä 93/9/ETY (3), ja erityisesti sen 3 artiklan 4 kohdassa säädetään liitteen II ja erityisesti B jakson muuttamisesta, käytettävissä olevan tiedon perusteella yhteisön luetteloon voidaan sisällyttää tiettyjä aineita, jotka hyväksytään väliaikaisesti kansallisella tasolla, tietyt kansallisella tasolla väliaikaisesti hyväksytyt aineet voidaan edelleen sallia määritetyn lisäajanjakson aikana, koska elintarvikealan tiedekomitean pyytämät tiedot eivät ole vielä saatavilla, vaikka tarvittavat tutkimukset ovat meneillään tai suunnitteilla, muita aineita on esitetty käytettäväksi direktiivin 90/128/ETY antamisen jälkeen, ja annettujen teknisten tietojen perusteella ne voidaan lisätä yhteisön luetteloon, tiettyjä aineita koskevia vahvistettuja rajoituksia on muutettava käytettävissä olevan tiedon perusteella, tämän alan yhdenmukaisuuden parantamiseksi tätä luetteloa on laajennettava koskemaan lisäaineita, täydelliseen luetteloon otettavien aineiden määrä on niin suuri, että on tarpeen edetä vaiheittain; viimeisenä vaiheena on kuitenkin täydellinen lisäaineiden luettelo (tyhjentävä luettelo), tässä direktiivissä esitetty luettelo on ensimmäinen ja epätäydellinen luettelo, jossa ei siten ole kaikkia nykyisin vähintään yhdessä jäsenvaltiossa hyväksyttyjä aineita; ennen kuin päätetään näiden aineiden sisällyttämisestä yhteisön luetteloon, kyseisistä aineista voidaan siten säätää kansallisessa lainsäädännössä, tietyt aineet edellyttävät erityisiä puhtausperusteita koskevia sääntöjä, joita ei ole vielä tässä direktiivissä, joten tästä näkökohdasta säädetään edelleen kansallisessa lainsäädännössä, kunnes asiasta päätetään yhteisön tasolla, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Muutetaan direktiivi 90/128/ETY seuraavasti: 1. Lisätään 3 a artikla seuraavasti: "3 a artikla Liitteessä 3 on osittainen luettelo lisäaineista, joita voidaan käyttää muovisten tarvikkeiden valmistukseen." 2. Muutetaan liitettä II tämän direktiivin liitteen 1 mukaisesti. 3. Lisätään tämän direktiivin liite 2 liitteeksi 3. 2 artikla 1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä huhtikuuta 1996. Niiden on ilmoitettava tästä komissiolle viipymättä. Jäsenvaltioiden on: - sallittava tämän direktiivin mukaisten elintarvikkeiden kanssa kosketuksiin joutuvien muovisten tarvikkeiden kauppa ja käyttö 1 päivästä huhtikuuta 1996, - kiellettävä elintarvikkeiden kanssa kosketuksiin joutuvien muovisten tarvikkeiden kauppa ja käyttö, jotka eivät ole tämän direktiivin mukaisia, 1 päivästä huhtikuuta 1998. 2. Näissä jäsenvaltioiden antamissa säädöksissä tai määräyksissä on viitattava tähän direktiiviin, tai niitä virallisesti julkaistaessa, niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tehty Brysselissä 14 päivänä helmikuuta 1995. Komission puolesta Martin BANGEMANN Komission jäsen (1) EYVL N:o L 40, 11.2.1989, s. 38 (2) EYVL N:o L 75, 21.3.1990, s. 19, EYVL N:o L 349, 13.12.1990, s. 26 (3) EYVL N:o L 90, 14.4.1993, s. 26 LIITE 1 Muutetaan direktiivin 90/128/ETY liite II seuraavasti: a) lisätään 4 kohdassa ilmaisun "laatua" jälkeen ilmaisu "siltä osin kuin on kyse puhtausvaatimuksista"; b) muutetaan A jaksoa lisäysten I, II ja III mukaisesti; c) muutetaan B jaksoa lisäyksen IV mukaisesti. Lisäys 1 Luettelo A jaksoon lisätyistä monomeereista ja muista lähtöaineista >TAULUKON PAIKKA> Lisäys 2 Luettelo A jakson monomeereista ja muista lähtöaineista, joiden osalta "rajoitukset" -saraketta on muutettu >TAULUKON PAIKKA> Lisäys 3 Luettelo poistetuista monomeereista ja muista lähtöaineista >TAULUKON PAIKKA> Lisäys 4 Luettelo A jaksoon siirretyistä monomeereista ja muista lähtöaineista >TAULUKON PAIKKA> LIITE 2 "LIITE 3 OSITTAINEN LUETTELO LISÄAINEISTA, JOITA VOIDAAN KÄYTTÄÄ MUOVISTEN TARVIKKEIDEN VALMISTUKSEEN Yleisjohdanto 1. Tässä liitteessä on luettelo: a) aineista, joita sekoitetaan muoviin, jotta lopputuotteessa saadaan aikaan tietty tekninen vaikutus. Nämä aineet on tarkoitettu jäämään lopputuotteeseen. b) aineista, joita käytetään muodostamaan sopiva väliaine polymeroitumista varten (esim. emulgoijat, pinta-aktiiviset aineet, puskuriaineet jne.). Luettelo ei sisällä aineita, jotka vaikuttavat suoraan polymeerien muodostumiseen (esim. katalyyttijärjestelmä). 2. Luettelo ei sisällä hyväksyttyjen happojen, fenolien ja alkoholien alumiini-, ammonium-, kalsium-, rauta-, magnesium-, kalium-, natrium- eikä sinkkisuoloja (mukaan lukien kaksoissuolat ja happamat suolat), jotka ovat myös sallittuja. Luettelossa esiintyy kuitenkin nimiä, joiden osana on ilmaisu " . . . -happo (-hapot), -suolat", jos vastaavaa vapaata happoa tai vastaavia vapaita happoja ei mainita. Tällöin ilmaisulla "suolat" tarkoitetaan "alumiini-, ammonium-, kalsium-, rauta-, magnesium-, kalium-, natrium- ja sinkkisuoloja." 3. Luettelo ei sisällä seuraavia aineita, vaikka niitä saattaa olla mukana: a) aineet, joita voi olla lopputuotteessa, kuten: - epäpuhtaudet käytetyissä aineissa, - reaktion välituotteet, - hajoamistuotteet;b) sallittujen aineiden seokset. Edellä a ja b alakohdassa tarkoitettuja aineita sisältävien ainesten ja tarvikkeiden tulee täyttää direktiivin 89/109/ETY 2 artiklan vaatimukset. 4. Aineiden tulee olla hyvää teknistä laatua siltä osin kuin on kyse puhtausvaatimuksista. 5. Luettelo sisältää seuraavat tiedot: - 1 sarake (PM/VIITE-N:o): ETY:n pakkausmateriaalin viitenumero luettelossa olevalle aineelle, - 2 sarake (CAS-N:o): CAS (Chemical Abstracts Service) -rekisterinumero, - 3 sarake (Nimi): kemiallinen nimi, - 4 sarake (Rajoitukset): nämä saattavat sisältää: - erityisen siirtymän raja-arvon (SML), - aineen jäämän sallitun enimmäismäärän aineksessa tai tarvikkeessa (QM), - muun erikseen mainitun rajoituksen. 6. Jos luettelossa yksittäisenä yhdisteenä esiintyvä aine sisältyy myös yleiseen nimitykseen, aineeseen sovelletaan samoja rajoituksia kuin mainittuun yksittäiseen yhdisteeseen. 7. Jos CAS-numero ja kemiallinen nimi eivät vastaa toisiaan, sovelletaan kemiallista nimeä. Jos EINECS:ssä raportoitu CAS-numero ja CAS-rekisterissä ilmoitettu CAS-numero eivät vastaa toisiaan, noudatetaan CAS-rekisterissä ilmoitettua CAS-numeroa. >TAULUKON PAIKKA>